

**ОПШТИНА БАБУШНИЦА**

**ИНФОРМАЦИЈА**

**о изради Средњорочног плана општине Бабушница 2024-2026.**

Општина Бабушница започела је израду Средњорочног плана општине Бабушница за период 2024–2026. године, који у трогодишњем периоду прецизно дефинише приоритетне мере и активности, утврђене у складу са циљевима дефинисаним у кровном стратешком документу – Плану развоја општине Бабушница 2021–2028, који представља хијерархијски највиши дугорочни документ развојног планирања.

Својим средњорочним планом општина Бабушница разрађује циљеве, мере и активности које je у обавези да оствари, односно спроведе на основу cвог Плана развоја и докумената јавних политика, а на основу расположивих ресурса.

За израду документа формирана је Радна група и именован координатор, а у складу са Одлуком о приступању изради Средњорочног плана општине Бабушница за период 2024-2026. године.

Ово је први Средњорочни план који општина Бабушница израђује, а израђиваће се сваке године за наредне три године и биће усклађиван са усвојеним буџетом.

Финансијску подршку у изради Средњорочног плана пружио је Кабинет министра без портфеља задуженог за координацију равномерног регионалног развоја, док ће стручну подршку у изради пружити Регионална развојна агенција Југ из Ниша.